የ አስታራቂው ኮሚቴ እስካሁን ያሳየው ትጋት የሚያስመሰግነው ነው። ሆኖም ግን ምንም እንኳን ዝርዝር ጉዳዮችን ባላውቅም በ ሰው ሃይል ጉዳይ መስፋት ያለበት እና ቤተ ክርስቲያኒቱ ካላት የሰው ሃይል አንጻር በመጪዎቹ ውይይቶች የ ምዕመናንን ፍላጎት ና የ ቤተክርስቲያኒቱን ደረጃ በሚመጥን መልክ ምዕመናን በ ሌሎች የ ቤተ ክርስቲያኒቱ አገልግሎት የሚያከብሯቸው ምዕመናን መካተት ያለባቸው ይመስለኛል።ይህም አስታራቂ ኮሚቴው የ አባቶችን ንግ ግር ለመስማት በ እራሱ ትልቅ የ ቤተክርስቲያንን ሃላፊነት የሚጠይቅ እና ለ ቤተ ክርስቲያኒቱ ተጻራሪዎች አሳልፎ የማይሰጥ መሆኑን ማረጋገጥ ተገቢ ነው። ምክንያቱም ንግ ግር ነውና አባቶች በ ውይይቱ ወቅት ከድሮ የነበሩ ታሪኮችን፣ድርጊቶችን በስሜት ሆነው ማውራታቸው አይቀርም። በመሆኑም አሁንም ለእዚህ ደረጃ የበቃ የሰው ሃይል አስታራቂ ኮሚቴው ውስጥ መጨመር አለበት። ምናልባትም የ አስታራቂ ኮሚቴውን የሰው ሃይል እንደገና ማየትም ሊያስፈልግ ይችላል።እዚህ ላይ ችግሩን ያልፈቱት አባቶች ሳሉ ለምን አስታራቂ ኮሚቴው ላይ ይተኮራል የሚሉ ሊኖሩ ይችላሉ። ነገር ግን ከ አሁን በኋላ የሚኖረው ውይይት የ ምዕመናንንም ጥያቄ የያዘ፤ አዲስ የተሻለ ሃሳብ የሚያቀርብ እና በ ሃገር ውስጥ ከመንግስት ጀምሮ በ ውጭ እስካሉት ተጽኖ ፈጣሪ ግለሰቦች ጭምር አስፈላጊ ሲሆን የሚያናግር ብሎም ከ ድብቅብቅ አስራር ተላቆ የ እርቅ መርሃግብሩን አቅድ ሁሉ ከ ህዝቡ ጋር ተወያይቶ የሚሄድ ጉዳዩንም ለ ባለቤቱ ለ ምዕመኑ የሚያሳውቅ መሆን አለበት። ይህ ሲሆን ሁሉንም እረፉ ከ ቤተ ክርስቲያን በላይ የ ሆነ አገልጋይ ሊኖር አይችልም የሚል ወደመፍትሔው የሚመራ መንገድ መታየት ይጀምራል።
